หนูมีอะไรกับแฟนแต่ว่าไม่มีการสอดใส่ แค่เอาอวัยวะเพศถูๆกัน อวัยวะเพศชายไม่มีสารคัดหลั่งออกมา แต่หนูไม่เป็นประจำเดือนมา1เดือนแล้วค่ะ เดือนธ.ค.หนูเป็นประจำเดือนวันที่20กว่าๆ เรามีอะไรกันแบบที่บอกไปเบื้องต้นวันที่12ม.ค. แล้ววันที่26ม.ค.เขาแค่ใช้นิ้วเฉยๆ จนถึงวันนี้1ก.พ. ประจำเดือนหนูยังไม่มาเลยค่ะ แต่มีอาการปวดท้องน้อยเหมือนเป็นประจำเดือนมาเกือบสองอาทิตย์แล้วค่ะ หนูจะท้องไหมคะ
สวัสดีค่ะ การมีเพศสัมพันธ์โดยการถูไถด้านนอกหรือการใช้นิ้วนั้นไม่น่าจะทำให้เกิดการตั้งครรภ์ได้ค่ะประจำเดือนมาช้ามีสาเหตุอื่นๆได้จาก-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า